OpenLLM-France/wikimedia huggingface dataset:
# Cherokee (Oklahoma)

Cherokee és una població dels Estats Units a l'estat d'Oklahoma. Segons el cens del 2000 tenia 1.630 habitants.

## Demografia

Segons el cens del 2000, Cherokee tenia 1.630 habitants, 709 habitatges, i 450 famílies. La densitat de població era de 431,1 habitants per km².
Dels 709 habitatges en un 28,9% hi vivien nens de menys de 18 anys, en un 53,7% hi vivien parelles casades, en un 7,5% dones solteres, i en un 36,5% no eren unitats familiars. En el 34,8% dels habitatges hi vivien persones soles el 19,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,93.
Per edats la població es repartia de la següent manera: un 24,6% tenia menys de 18 anys, un 6,3% entre 18 i 24, un 23,3% entre 25 i 44, un 22,8% de 45 a 60 i un 23,1% 65 anys o més.
L'edat mediana era de 42 anys. Per cada 100 dones de 18 o més anys hi havia 90,8 homes.
La renda mediana per habitatge era de 29.010 $ i la renda mediana per família de 34.934 $. Els homes tenien una renda mediana de 25.263 $ mentre que les dones 16.759 $. La renda per capita de la població era de 16.163 $. Entorn del 10,5% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cherokee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Cherokee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# BASICA

L'IBM BASICA (abreviatura d'«Advanced BASIC») és un intèrpret de BASIC basat en disc escrit per Microsoft per a PC-DOS. BASICA Va utilitzar el codi resident a la memòria ROM de l'«IBM Cassette BASIC», que va ser inclòs en els primers models de l'IBM PC. Va afegir funcions com l'accés als arxius de disc, emmagatzematge de programes en disc i música monofònica a través d'altaveu del PC. BASICA no s'executa en ordinadors no IBM (fins i tot les anomenades màquines «100% compatibles») o models posteriors d'IBM, ja que aquests no tenen la necessària ROM BASIC.

## Referències

* 1 2 Daniel P. Hudson. «A brief history of the development of BASIC» (en anglès). Arxivat de l'original el 2011-09-26. [Consulta: 16 octubre 2011].
* ↑ «IBM BASIC Versions» (en anglès). Compute!, novembre 1986. [Consulta: 16 octubre 2011].

## Enllaços externs

* The IBM Personal Computer Arxivat 2012-01-13 a Wayback Machine. (anglès) PDF
# Magí Valls i Martí

Magí Valls i Martí (Barcelona, 31 de març de 1885 — Barcelona, 23 de juny de 1970), fou un escriptor i periodista català. Fundà la Banca Ponsà i Valls, continuant així la tradició bancària familiar, entitat que va fer suspensió de pagaments l'any 1920. Col·laborà en revistes com La Il·lustració Catalana o D'Ací i d'Allà i fou un dels fundadors del diari El Matí, en el que assumí el càrrec de cap de redacció. Participà en el Primer Congrés Internacional de la Llengua Catalana (1906) i com a poeta concorregué als Jocs Florals, sent premiat en alguns dels seus certàmens, i el 1946 publicà el llibre de poemes Moments. Es dedicà professionalment a l'ensenyament, a partir de la fallida del seu banc, i fou membre de l'Associació Protectora de l'Ensenyança Catalana. Fou membre d'Unió Democràtica de Catalunya.
Era fill del també l'escriptor i banquer Josep Maria Valls i Vicens, germà del pintor Nolasc Valls i Martí. És pare de l'estudiós del paper Oriol Valls i Subirà i del pintor Xavier Valls i Subirà i avi patern del polític Manuel Valls i Galfetti.

## Referències

* ↑ «Arbre genealògic : Família de Manuel Valls Galfetti (II)». Sobre genealogia Informació sobre el món de la genealogia, 26-09-2014. [Consulta: 3 desembre 2018].
* 1 2 3 4 «Magí Valls i Martí». Gran Enciclopèdia Catalana. Barcelona: Grup Enciclopèdia Catalana.
* 1 2 Diccionari de la traducció catalana

## Bibliografia

* Ugarte, Xus; Bacardí, Montserrat (direcció diccionari); Godayol, Pilar (direcció diccionari). «Valls i Martí, Magí». A: Diccionari de la traducció catalana (html). Vic: Eumo Editorial / Universitat Autònoma de Barcelona / Universitat de les Illes Balears / Universitat Jaume I / Universitat de Vic, 2011. ISBN 9788497663960 [Consulta: 2 desembre 2018].
# Pere Millet

«Pere Pi» té aquests significats:
* Pere Millet i Maristany, pilot de motociclisme català
* Pere Millet Soler (Barcelona, 1952), regatista català
# Els Ministrils del Rosselló

Els Ministrils del Rosselló va ser un grup de música tradicional catalana. Es va formar el 1994 en Ceret i va existir fins al 2012.

## Història
### Components a l'inici del grup (1995)

* Ives Gras (tarota)
* Frederic Guisset (flabiol i tamborí)
* Maties Mazarico (sac de gemecs)
* Vincent Vidalou (tarota prima)

### Components el 2000

* Maties Mazarico (veu, sac de gemecs rossellonès, acordió diatònic, concertina, guitarra, mandola i clarinet de canya, flabiol-tamborí, gralla)
* Ives Gras (tarota, flabiol-tamborí, gralla, acordió diatònic)
* Valérie Malet (veu, flabiol-tamborí, gralla)

#### CD "Memòria" (2005)

El CD "Memòria" és totalment dedicat a la Catalunya del Nord: cançons i melodies, oblidades o no, tretes principalment del repertori de la música tradicional i popular catalana del segle xix. És el primer enregistrament conegut de la borrassa (o sac de gemecs rossellonès) recuperada pel CIMP (Centre Internacional de Música Popular) de Ceret i tocada des del 1995 per Maties Mazarico després de 80 anys d'estar desaparegut.

### A partir del 2006

* Maties Mazarico en primer, Valérie Malet més tard, deixaran progressivament el grup
S'incorporen successivament per tocar amb l'Ives Gras (l'únic músic que queda dels principis del Ministrils del Rosselló):
* Perepau Ximenis, (acordió diatònic, sac de gemecs)
* Albert Dondarza, (violí)
* Laura Plasencia, (veu, violí, bandúrria)

## Referències

* ↑ «Músiques d'arrel». Web. Generalitat de Catalunya, 2012. [Consulta: abril 2013].

## Enllaços externs

* CD "Memòria"
# Joaquim Costa i Puig

Joaquim Costa i Puig (Badalona, 30 d'octubre de 1957), més conegut com a Quimet Costa, és un exjugador de bàsquet català, molt destacat en la dècada dels 1980. Amb 1,84 metres d'alçada, era un base dretà que destacava per la seva rapidesa i gran capacitat defensiva (fou escollit dos cops millor defensor de la lliga ACB els anys 1989 i 1990).

## Carrera esportiva

La seva etapa de formació s'inicià al Col·legi Escoles Pies de Granollers i a les categories inferiors del Círcol Catòlic.
Va debutar a la màxima categoria del bàsquet nacional l'any 1974 com a jugador del Círcol Catòlic de Badalona, on jugaria fins al 1982. Jugaria llavors un any al FC Barcelona, a on guanyarà la lliga i la Copa del Rei, abans de fitxar pel Licor 43 Santa Coloma, on s'hi estaria tres temporades, fins al 1986. La temporada 1986-87 torna al Barça, a on jugarà quatre temporades. Allà, guanyarà quatre lligues (87, 88, 89 i 90), dues copes del Rei (87 i 88), una Copa Korac (87) i una Copa Príncep d'Astúries (88). Després va jugar dos anys al Valvi Girona i es retirà al final de la temporada 1991-92, passant a formar part de l'equip tècnic del Futbol Club Barcelona. No obstant, encara tornaria a jugar dos partits amb el Joventut la temporada 1996-97 substituint el lesionat Andre Turner, mentre entrenava un altre equip badaloní, el Sant Josep. Va ser 71 cops internacional amb Espanya.

### Entrenador

Va començar al FC Barcelona com a tècnic ajudant d'Aito García Reneses la temporada 1992-93. Després de dos anys a Barcelona fitxa per entrenar el Valvi Girona. Entrena el Sant Josep de Badalona i torna al Barcelona per dirigir diferents equips inferiors del club, i el 1999 torna al primer equip novament amb Aíto, amb qui guanya una lliga ACB. L'any 2002 se'n va a Huelva per entrenar el Ciudad de Huelva de la lliga LEB. Després de quatre anys a Andalusia entrenarà una temporada el Lucentum Alicante, també de LEB, i torna a l'ACB novament amb Aíto d'ajudant seu a l'Unicaja, on estaran fins al 2011. L'estiu de 2008 també acompanyarà a Aito dirigint la Selecció espanyola als Jocs Olímpics de Pequín, aconseguint la medalla de plata. Després de quatre anys al capdavant del Osca a LEB Or i un any sense entrenar, la temporada 2017-18 fitxa per dirigir el Bàsquet Girona a lliga EBA, club presidit per Marc Gasol que estrenava el seu primer equip sènior de la història. La temporada següent, també a Girona, dirigirà l'equip a LEB Plata.

## Palmarès

* 1 Medalla de Bronze a l'Eurobasket Júnior de 1976
* 1 Copa Korac: (1986-1987)
* 5 Lligues ACB: (1982-83, 1986-87, 1987-88, 1988-89 i 1989-90)
* 3 Copes del Rey: (1982-83, 1986-87 i 1987-88)
* 1 Copa Príncep d'Astúries: (1987-88)
* A més fou subcampió de la Copa d'Europa el 1989-90

## Referències

* ↑ Joaquim Costa i Puig jugador a l'ACB
* ↑ Joaquim Costa i Puig entrenador a l'ACB (enllaç obsolet)
* ↑ «Quim Costa entrenará el senior del Basquet Girona» (en castellà). FEB, 27-07-2017 [Consulta: 5 setembre 2018].
* ↑ «Quim Costa continuará dirigiendo al Básquet Girona en la Liga LEB Plata» (en castellà). FEB, 11-08-2018 [Consulta: 5 setembre 2018].
# Mohamed El Amrani

Mohamed El Amrani (Xauen, 7 d'octubre de 1992) és un emprenedor, comunicador i activista social català d'origen marroquí.
Va néixer a Xauen, però des dels tres anys (1995) viu a Roses. En 2008 va quedar finalista del premi Ficcions amb la novel·la La flor de la vida. En 2007 col·laborava a Setmanari l'Empordà, a Empordà Televisió, i al programa Anem de tarda de Ràdio 4 de Radio Nacional de España. En 2009, amb només 17 anys, va crear la Xarxa de Convivència, una plataforma social que vol revolucionar la manera d'entendre la convivència i la cohesió social i que aposta per generar nous referents entre els joves musulmans catalans. També és president de l'Associació per a la cooperació al desenvolupament AZAHARA, una entitat amb seu a Salt que impulsa una gran xarxa de ciutats, empreses i persones per a la transformació social global.
En 2013 va rebre el Premi Jove Emprenedor Social per la Universitat Europea de Madrid i la International Youth Foundation, en 2014 va rebre el Premi de la categoria social de la Fundació Princesa de Girona i en 2016 un dels Premis d'Actuació Cívica de la Fundació Lluís Carulla. També és membre dels Consells Assessors de la Càtedra de Responsabilitat Social de la Universitat de Girona, d'Adolescents.cat i de projectes contra el bullying de la Fundació Futbol Club Barcelona.

## Referències

* ↑ Quan l'escriptura et canvia la vida a criatures.ara.cat
* ↑ Mohamed El Amrani, ejemplo de multiculturalidad en los mass media de Cataluña, mundodiario.com
* ↑ Mohamed El Amrani: “Hem de trencar barreres idiomàtiques i mentals”, nuvol.com, 22 d'agost de 2017
* ↑ Mohamed El Amrani: "Jo necessito aprendre de la religió cristiana i ells, de l'islam" Arxivat 2018-10-10 a Wayback Machine., El Món, 25 d'agost de 2017
* ↑ «Qué es Azahara». Arxivat de l'original el 2018-10-11. [Consulta: 10 octubre 2018].
* ↑ Un rosinc rep el Premi Príncep de Girona Social, Diari de Girona, 11 d'abril de 2014
* ↑ Quien Soy Arxivat 2018-08-16 a Wayback Machine. al web de Mohamed El Amrani

## Enllaços externs

* Noms propis: Mohammed El Amrani a RTVE.es
* Mohamed El Amrani, sobre el aumento de xenofobia tras el atentado de Barcelona: "Existe el racismo, pero se ha entendido la diferencia entre religión y terrorismo" a la Sexta
# Intel Core Duo

Intel Core Duo és un microprocessador de sisena generació llançat el gener del 2006 per Intel, posterior al Pentium D i antecessor al Core 2 Duo. Disposa de dos nuclis d'execució la qual cosa fa d'aquest processador especial per a les aplicacions de subprocessos múltiples i per multitasca. Es poden executar diverses aplicacions exigents simultàniament, com jocs amb gràfics potents o programes que requereixen molts càlculs, al mateix temps que permet descarregar música o analitzar el PC amb un antivirus en segon pla, per exemple.
Aquest microprocessador implementa 2 MB de memòria cau compartida per tots dos nuclis més un bus frontal de 667 o 553 MHz, a més implementa el joc d'instruccions SSE3 i millores en les unitats d'execució de SSE i SSE2. No obstant això, l'exercici amb enters és lleugerament inferior a causa de la seva memòria cau amb major latència. A més no és compatible amb EM64T, de manera que només treballa a 32 bits.
Intel Core Duo va ser el primer microprocessador d'Intel utilitzat en els ordinadors Apple Macintosh. Existeix també una versió amb només un nucli anomenada Core Solo.

## Aclariments

Se solen confondre tant Pentium D com Pentium Dual-Core cridant-los erròniament Core Duo. Això no ha de ser així, ja que si bé aquests processadors són de doble nucli, les arquitectures d'aquests són molt diferents. El Pentium D està basat en l'arquitectura Netburst que és la mateixa del Pentium 4, el Core Duo tot i ser de la mateixa família que el Core 2 Duo, és d'una arquitectura antecessora i amb diferències importants, a més de ser només de 32 bits, mentre que el Pentium Dual-Core és un Core 2 Duo de nucli Allendale o Wolfdale però amb la memòria cau i bus retallats.
# Cherrapunji

Cherrapunji és una vila de l'estat de Meghalaya, a l'Índia. Amb 11.430 mm l'any, és un dels llocs on plou més de la Terra (el Mont Wai‘ale‘ale a l'illa hawaiana de Kaua‘i en rep 11.684).
Hom hi ha registrat dos rècords:
* Precipitació màxima en un any: 22.987 mm entre l'agost de 1860 i el juliol de 1861.
* Precipitació màxima en un mes: 9.299,96 mm el juliol de 1861.
Situada als peus de serralada de Khasi, al nord del golf de Bengala i molt oberta als vents marins, Cherrapunji rep l'embat dels monsons, tant el del sud-est com el del nord-oest. En tots els casos, la presència de les muntanyes al darrere provoca precipitacions orogràfiques: els núvols es veuen forçats a ascendir i descarregar, especialment entre juny i setembre. A l'hivern rep el monsó del nord-est, que davalla per la vall del Brahmaputra.
Malgrat les seves intenses pluges, Cherrapunji pateix manca d'aigua potable, i la irrigació dels camps hi és molt difícil arran de la desforestació, que ha provocat l'erosió de bona part del sòl cultivable.
El nom original de la ciutat era Sohra, que els britànics pronunciaren com a "Churra" i que acabà per derivar en el nom actual; el nom khasi Soh-rah Pungi era el nom d'un arbre fruiter.
La vila fou la primera residència de l'oficial britànic a la zona fins que fou traslladada a Shillong el 1864; l'estació britànica (al sud del llogaret indígena) fou abandonada.

## Referències

* Rodríguez Picó, Alfred (1987): Quin temps farà?, pàg.23. Barcelona: Edicions Proa. ISBN 84-8256-073-5
* Guinness World Records 2005, pàg. 51 ISBN 0-85112-192-6 (en anglès)
* http://www.infoplease.com/ipa/A0001431.html (en anglès)
* http://fmd.dpri.kyoto-u.ac.jp/~flood/data/worldrec.html Arxivat 2004-08-30 a Wayback Machine. (en anglès)
* http://uk.encarta.msn.com/encyclopedia_761554737/Rain.html Arxivat 2005-09-01 a Wayback Machine. (en anglès)
* http://news.bbc.co.uk/2/hi/south_asia/2977169.stm (en anglès)

## Enllaços externs

* Pàgina de turisme (anglès)
# BB&T Atlanta Open 2014

El Torneig d'Atlanta 2014, oficialment conegut com a BB&T Atlanta Open 2014, és una competició tennística jugada sobre pista dura que està inclosa dins de les sèries 250 de l'ATP. La 27a edició del torneig es va celebrar entre el 19 i el 27 de juliol de 2014 a l'Atlantic Station d'Atlanta, Geòrgia, Estats Units.
El tennista local John Isner va retenir el títol aconseguit l'any anterior.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | J. Isner | 4 | 7 | 7 |
| WC | R. Ginepri | 6 | 6⁵ | 5 | 1 | J. Isner | 7 | 6 | |
| | T. Smyczek | 4 | 5 | | 8 | M. Matosevic | 6$^8$ | 4 | |
| 8 | M. Matosevic | 6 | 7 | | | | | | | 1 | J. Isner | 7 | 6 | |
| Q | M. Venus | 4 | 2 | | | | | | | | J. Sock | 5 | 4 | |
| | J. Sock | 6 | 6 | | | J. Sock | 7 | 6 | | | | | | |
| | L. Lacko | 5 | 6 | 6 | | L. Lacko | 6⁶ | 2 | | | | | | |
| 6 | D. Istomin | 7 | 1 | 4 | | | | | | | | | | | 1 | J. Isner | 6 | 6 |
| 9 | S. Querrey | 2 | 4 | | | | | | | | | | | | | D. Sela | 3 | 4 |
| | D. Sela | 6 | 6 | | | D. Sela | 7 | 1 | 6 | | | | | |
| Q | I. Marchenko | 5 | 3 | | 4 | V. Pospisil | 5 | 6 | 2 | | | | | |
| 4 | V. Pospisil | 7 | 6 | | | | | | | | D. Sela | 6 | 3 | 6 |
| 7 | Y-h. Lu | 4 | 3 | | | | | | | | B. Becker | 3 | 6 | 3 |
| | B. Becker | 6 | 6 | | | B. Becker | 6 | 6 | | | | | | |
| LL | T. de Bakker | 6 | 7 | | LL | T. de Bakker | 4 | 2 | |
| 2 | K. Anderson | 4 | 5 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Vasek Pospisil Jack Sock | 6 | 6 | |
| | Benjamin Becker Frank Moser | 4 | 1 | | 1 | Vasek Pospisil Jack Sock | 6 | 6 | |
| 3 | Chris Guccione John-Patrick Smith | 5 | 6 | [6] | | Nicolás Barrientos Víctor Estrella Burgos | 3 | 2 | |
| | Nicolás Barrientos Víctor Estrella Burgos | 7 | 4 | [10] | | | | | | 1 | Vasek Pospisil Jack Sock | 6 | 5 | [10] |
| | Kevin King Michael Venus | w/o | | | | | | | | | Steve Johnson Sam Querrey | 3 | 7 | [5] |
| WC | Robby Ginepri Ryan Harrison | | | | | Kevin King Michael Venus | 7 | 5 | [7] |
| | Steve Johnson Sam Querrey | 7 | 7 | | | Steve Johnson Sam Querrey | 6⁶ | 7 | [10] |
| 2 | Santiago González Scott Lipsky | 6² | 5 | | | | | | |

## Enllaços externs

* Web oficial (anglès)
* Quadre individual masculí PDF
* Quadre dobles masculins PDF
Indianapolis / Atlanta :
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
ATP World Tour 2014
< 2013
2015 > :
ATP World Tour Finals, Londres :
# Macates (escultor)

Macates (grec antic: Μαχάτας, llatí: Machatas) fou un escultor de l'antiga Grècia conegut solament per dues inscripcions, una en una estàtua d'Hèracles dedicada per cert Làfanes, fill de Làstenes, i una altra dedicada a Asclepi. Res se sap del seu origen o la seva època.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Pardus

Pardus és una distribució GNU/Linux inspirada en Gentoo.
Va ser desenvolupada pel consell de recerca científica i sociològica del govern de Turquia; a més, es va declarar " que és una molt bona opció de forma totalment gratuïta, totalment capaç de reemplaçar a altres sistemes operatius com Windows o Mac.
Posseïx una gran gamma de programari lliure comparat amb altres distribucions, tals com el mudur, un programari per accelerar els programes d'instal·lació, PiSi un sistema de gestió de paquets acompanyat per una plataforma gràfica fàcil d'usar, i el TASMA que permet personalitzar el KDE.

## Històric de versions

| Versió | Data publicació | Fi suport | Nom | Notes |
| 1.0 | 26-12-2005 | | Pardus 1.0 |
| 1.1 | 2005 | | Pardus 1.1 |
| 2007 | 18-12-2006 | 27-03-2009 | Pardus 2007 |
| 2007.1 | 16-03-2007 | 27-03-2009 | Pardus 2007.1 Felis Chaus |
| 2007.2 | 11-07-2007 | 27-03-2009 | Pardus 2007.2 Caracal Caracal |
| 2007.3 | 19-11-2007 | 27-03-2009 | Pardus 2007.3 Lynx lynx |
| 2008 | 27-06-2008 | 2010 | Pardus 2008 |
| 2008.1 | 15-12-2008 | 2010 | Pardus 2008.1 Hyaena hyaena | CDs d'instal·lació separada: CD per Anglés o Turc; CD d'instal·lació internacional per a 9 idiomes més. |
| 2008.2 | 30-01-2009 | 2010 | Pardus 2008.2 Canis aureus | |
| 2009 | 17-07-2009 | TBD | Pardus 2009 |
| 2009.1 | 15-01-2010 | TBD | Pardus 2009.1 |
Nota: No s'inclouen les versions Alpha/Beta.

## Referències

* ↑ «Pardus 17.2 Sürüm Notları – Pardus» (en turc). [Consulta: 19 maig 2018].
* ↑ Pardus-announce: Pardus 2007 : End of Life
* ↑ «Pardus-announce: Pardus 2007.1 Felis chaus is out!». Arxivat de l'original el 2007-05-01. [Consulta: 18 juliol 2009].
* ↑ «Pardus-announce: Pardus 2007.2 Caracal caracal». Arxivat de l'original el 2007-07-15. [Consulta: 18 juliol 2009].
* ↑ Pardus-announce: Pardus 2007.3 Lynx lynx is released
* ↑ Pardus-announce: Pardus 2008.1 Released
* ↑ «Pardus-announce: Pardus 2008.2 Canis aureus is out». Arxivat de l'original el 2012-01-18. [Consulta: 18 juliol 2009].
* ↑ «Pardus-announce: Pardus 2009 hits the servers !». Arxivat de l'original el 2009-07-22. [Consulta: 18 juliol 2009].
# Elsau (Zúric)

Elsau és un municipi del cantó de Zúric (Suïssa), situat al districte de Winterthur.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Jalna

«Jalna» té aquests significats:
* Muntanyes de Jalna a Maharashtra.
* Districte de Jalna a Maharashtra.
* Jalna (ciutat), capital del districte de Jalna.
* Jalna (novel·la), sèrie de novel·les escrites per Mazo de la Roche.
# Monacanthus tuckeri

Monacanthus tuckeri és una espècie de peix de la família dels monacàntids i de l'ordre dels tetraodontiformes.

## Morfologia

* Els mascles poden assolir 10 cm de longitud total.

## Alimentació

Menja algues i invertebrats.

## Depredadors

És depredat per la llampuga (Coryphaena hippurus) i Cephalopholis fulva.

## Hàbitat

És un peix marí, de clima subtropical i associat als esculls de corall que viu entre 2-50 m de fondària.

## Distribució geogràfica

Es troba a l'Atlàntic occidental (des de Carolina del Nord -Estats Units- i Bermuda fins a les Antilles i el nord de Sud-amèrica).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 5 FishBase (anglès)
* ↑ Gibbs, R.H. Jr. i B.B. Collette, 1959. On the identification, distribution, and biology of the dolphins, Coryphaena hippurus and Coryphaena equiselis. Bull. Mar. Sci. Gulf Caribb. 9(2):117-152.
* ↑ FishBase (anglès)

## Enllaços externs

* AQUATAB
* uBio (anglès)
# Intel Atom

Intel Atom és el nom d'una gamma de microprocessadors x86 i x86-64 fabricats per Intel, anteriorment anomenats Silverthorne i Diamondville, usant tecnologia de 45 nm CMOS i pensat per ser equipat en ultra-mobile PC, netbook, smart phone i altres equips de baix consum.
Intel va anunciar el març de 2008 a Santa Clara, Califòrnia (EUA) la nova família de processadors de baix consum dissenyats específicament per equips mòbils per internet (els MID, netbook) i equips d'ordinador personal econòmics preparats per internet (els netops). Amb velocitats de fins a 1,8 GHz, el seu consum energètic és de 0,6 a 2,5 Watts, molt reduït si es compara amb la mitjana de 35 Watts dels Core 2 Duo. El disseny del xip ocupa menys de 25 mm2, el que el converteix en el processador més petit i de menor consum d'energia; fins a 11 nuclis ("dies") poden cabre en una extensió de la mida d'un centau de dòlar EUA.

## Enllaços externs

* Pàgina web oficial (anglès)
* Nota de premsa (anglès)
# BLA

BLA té els següents significats:
* Black Liberation Army, organització terrorista històrica dels Estats Units
* Bloqueig d'alliberament automàtic (del seu nom en castellà Bloqueo de Liberación Automática), sistema de bloqueig de control ferroviari
* Amígdala basolateral (del seu nom en anglès Basolateral Amygdala), part del cervell implicada en l'enregistrament de la memòria
* BLA també és el codi de la UCI de Blanco Pro Cycling Team, equip ciclista dels Països Baixos